જાણકારો વધુ જણાવે છે કે, ગુજરાત ખેત જમીન ટોચ મર્યાદાના કાયદામાં ખેતીની જમીનને વર્ગ પાડી વહેંચવામાં આવી છે જેમાં (૧) બારમાસી સિંચાઇવાળી જમીન (૨) મોસમી સિંચાઇવાળી જમીન (૩) ઊંચી જાતની જીરાયત જમીન અને (૪) જીરાયત જમીન એવા વર્ગ પાડવામાં આવ્યા છે જેમાં ઉદાહરણ તરીકે સમજીએ તો હવે નર્મદાનું પાણી સિંચાઇ માટે લેવામાં આવે તો તે જમીન બારમાસી સિંચાઇવાળી જમીનમાં ફેરવાશે એટલે કે, જો કોઇ ખેડુત મોસમી સિંચાઇવાળી જમીન ધારણ કરતો હોય અને બારમાસી સિંચાઇવાળી જમીનમાં તે ફેરવાય તો તેની જમીનમાં સરેરાશ એક અંદાજ મુજબ એક તૃતિયાંસ જમીન બાકી રહી જાય એટલે કે, જો ખેડુત ૩૬ એકર જમીન ધારણ કરતો હોય તેની જમીનને બારેમાસ સિંચાઇ મળે તો તે પછી ૧૨ એકર જમીન જ રાખી શકશે.